stanford-oval/wikipedia huggingface dataset:
Justified

Justified (בעברית: מוצדק) הוא אלבום הבכורה של זמר הפופ האמריקאי ג'סטין טימברלייק. הקלטת האלבום החלה במאי 2002, זמן קצר לאחר התפרקות להקת אן סינק בה היה טימברלייק חבר, וב-5 בנובמבר 2002 יצא האלבום לחנויות. טימברלייק כתב את כל השירים באלבום, ובכתיבת רובם השתתפו גם צמד המפיקים הנפטונז שגם הפיקו את השירים אותם כתבו. בכתיבה ובהפקה השתתפו גם טימבלנד, בריאן מקנייט, קלאוס נורין, האנדרדוגס, סקוט סטורץ', דיימון תומאס והארווי מייסון ג'וניור.
האלבום זכה בפרס גראמי בקטגוריה "אלבום הפופ הטוב ביותר", בפרסי המוזיקה הבריטית בקטגוריה "האלבום הבינלאומי הטוב ביותר" ובפרס המוזיקה האמריקאית בקטגוריה "אלבום הפופ/רוק הטוב ביותר". האלבום הועמד לפרס גראמי לאלבום השנה. האלבום נמכר ברחבי העולם בלמעלה מעשרה מיליון עותקים, והגיע למעמד פלטינה ×4 בארצות הברית (למעלה מ-4 מיליון עותקים), ולפלטינה ×5 בממלכה המאוחדת (למעלה מ-1.5 מיליון עותקים) בה שהה בראש מצעד האלבומים במשך שישה שבועות לא רצופים.
מהאלבום יצאו ארבעה סינגלים: "Like I Love You", ‏"Cry Me a River", ‏"Rock Your Body" ו-"Señorita". השיר "Cry Me a River" זכה בפרס גראמי בקטגוריה "ביצוע הפופ הטוב ביותר לזמרים".
לאחר יציאת האלבום יצא טימברלייק לסיבוב הופעות בשם "Justified/Stripped Tour" בסיבוב ההופעות השתתפה הזמרת כריסטינה אגילרה שהוציאה את אלבומה Stripped באוקטובר 2002, "Justified/Stripped Tour" החל ביוני 2003 והסתיים לאחר שלושה חודשים בספטמבר 2003 ובמהלכו הופיעו השניים למעלה מ-40 פעמים בארצות הברית ובקנדה. בנובמבר 2003, לאחר שהסתיים "Justified/Stripped Tour" יצא טימברלייק לסיבוב הופעות משלו בשם "Justified and Lovin' It Live" שנמשך עד ליוני 2004.
בשנת 2019, מגזין הגרדיאן דירג את האלבום במקום ה-87 ברשימת "100 האלבומים הטובים ביותר של המאה ה-21".
שירים > סינגלים > Like I Love You

בשיר הראשון מהאלבום שיצא כסינגל, "Like I Love You", משתתף גם צמד ההיפ-הופ קליפס והוא נכתב על ידי טימברלייק והנפטונז והופק על ידי הנפטונז. הסינגל יצא ב-20 באוגוסט 2002 והגיע למעמד פלטינה באוסטרליה ולמעמד כסף בממלכה המאוחדת. השיר הגיע למקום הראשון במצעד הפזמונים בקנדה ולשני במצעד הסינגלים הבריטי. במצעד הבילבורד הוט 100 הגיע השיר למקום ה-11.
שירים > סינגלים > Cry Me a River

הסינגל הבא מהאלבום שיצא היה "Cry Me a River" והוא יצא ב-11 בנובמבר 2002, שישה ימים לאחר צאת האלבום. יחד עם טימברלייק מבצע את השיר גם הזמר טימבלנד שהשתתף בכתיבה ובהפקה לצד טימברלייק וסקוט סטורץ'. השיר זכה בפרס גראמי בקטגוריה "ביצוע הפופ הטוב ביותר לזמרים" וזכה בשני פרסים מתוך ארבע מועמדויות בטקס ה-VMA של ה-MTV. במצעדי הפזמונים זכה השיר להצלחה והגיע לעשרת הגבוהים בלמעלה מעשר מדינות ברחבי העולם בתוכן מצעד הבילבורד הוט 100 בו הגיע למקום השלישי ומצעד הסינגלים הבריטי שם הגיע למקום השני. הסינגל הגיע למעמד זהב באוסטרליה.
שירים > סינגלים > Rock Your Body

ב-29 במרץ 2003, ארבעה חודשים לאחר צאת האלבום שיר נוסף מתוכו יצא כסינגל - "Rock Your Body", בביצועו משתתפת לצד טימברלייק גם הזמרת ונסה מרקז. כמו "Like I Love You", גם "Rock Your Body" נכתב על ידי טימברלייק והנפטונז והופק על ידי הנפטונז. השיר הגיע למקום הראשון באוסטרליה ובמצעד שירי הפופ של הבילבורד. במצעד הבילבורד הוט 100 הגיע השיר למקום החמישי. הסינגל הגיע למעמד פלטינה באוסטרליה ולמעמד זהב בארצות הברית.
הווידאו קליפ של השיר היה מועמד לשני פרסים בטקס ה-VMA וזכה באחד מתוכן בקטגוריה "וידאו הדאנס הטוב ביותר".
שירים > סינגלים > "Señorita"

הסינגל הרביעי והאחרון מבין שירי "Justified" שיצאו כסינגלים הוא "Señorita", שיר נוסף שהיו מעורבים בכתיבתו ובהפקתו חברי הנפטונז. הסינגל יצא ב-2 בספטמבר 2003 והגיע למעמד זהב באוסטרליה. במצעדי הפזמונים הצליח השיר פחות מקודמיו והגיע למקום ה-29 בבילבורד הוט 100. הווידאו קליפ של השיר היה מועמד ל-VMA בקטגוריה "הווידאו הטוב ביותר לזמרים" אך לא זכה.
רשימת שירים

| מס' | שם | כותב(ים) | משך |
| --- | --- | --- | --- |
| 1. | Señorita  | טימברלייק, הנפטונז | 4:54 |
| 2. | Like I Love You (יחד עם קליפס)   | טימברלייק, הנפטונז | 4:43 |
| 3. | Oh No) What You Got)  | טימברלייק, טימבלנד | 4:31 |
| 4. | Take It from Here  | טימברלייק, הנפטונז | 6:14 |
| 5. | Cry Me a River (יחד עם טימבלנד)   | טימברלייק, טימבלנד, סקוט סטורץ' | 4:48 |
| 6. | Rock Your Body (יחד עם ונסה מרקז)   | טימברלייק, הנפטונז | 4:27 |
| 7. | Nothin' Else  | טימברלייק, הנפטונז | 4:59 |
| 8. | Last Night  | טימברלייק, הנפטונז | 4:47 |
| 9. | Still on My Brain  | טימברלייק, דיימון תומאס, הארווי מייסון ג'וניור | 4:35 |
| 10. | And She Said) Take Me Now) (יחד עם ג'נט ג'קסון)   | טימברלייק, טימבלנד, סטורץ' | 5:31 |
| 11. | Right for Me (יחד עם בובה ספקס)   | טימברלייק, טימבלנד | 4:30 |
| 12. | Let's Take a Ride  | טימברלייק, הנפטונז | 4:44 |
| 13. | Never Again  | טימברלייק, בריאן מקנייט | 4:34 |
| משך כולל: | משך כולל: | משך כולל: | 63:17 |
מצעדים ודרוגים

| מדינה | מיקום שיא | מעמד | נתוני מכירות |
| --- | --- | --- | --- |
| ארצות הברית: הבילבורד 200 | 2 | פלטינה ×4 | 4.5 מיליון |
| הממלכה המאוחדת | 1 | פלטינה ×5 | 1.8 מיליון |
| אוסטרליה | 9 | פלטינה ×3 | 210,000 |
| אוסטריה | 33 | זהב | 15,000 |
| בלגיה (ולוניה) | 8 | זהב | 25,000 |
| בלגיה (פלנדריה) | 10 | זהב | 25,000 |
| קנדה | 3 | פלטינה ×2 | 200,000 |
| דנמרק | 4 | פלטינה | 30,000 |
| הולנד | 4 | פלטינה ×2 | 160,000 |
| מצעד האלבומים האירופי של הבילבורד | n/a | פלטינה | מיליון |
| פינלנד | 7 | - | - |
| צרפת | 30 | זהב | 210,500 |
| גרמניה | 11 | פלטינה | 300,000 |
| ניו זילנד | 5 | פלטינה | 15,000 |
| נורווגיה | 9 | - | - |
| שוודיה | 21 | זהב | 20,000 |
| שווייץ | 22 | פלטינה | 40,000 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 7× פלטינה | 2,100,000 |
סיכום
| בכל העולם | — | 2,100,000 |
ויקטור סנייב

ויקטור סנייב (ברוסית: Виктор Данилович Санеев, בגאורגית: ვიქტორ სანეევი;‏ 3 באוקטובר 1945 – 3 בינואר 2022) היה אתלט סובייטי. היה אלוף אולימפי שלוש פעמים ברציפות, בעל ארבע מדליות אוליפיות, פעמיים אלוף אירופה ושיאן עולם בקפיצה משולשת.
ביוגרפיה

סנייב נולד בסוחומי שבגאורגיה הסובייטית (היום בירת אבחזיה). הוא החל להתאמן בשנת 1956. מאמנו, אקופ קרסליאן, המליץ לו להתמחות בקפיצה משולשת כשהיה בן 17.
לאחר סיום הקריירה הספורטיבית עבד במערך אגודות הספורט בטביליסי. לאחר פירוק ברית המועצות עבר להתגורר באוסטרליה ועבד כמורה לספורט.
ביוגרפיה > אלוף אולימפי ושיאן עולם

באולימפיאדת מקסיקו סיטי (1968) זכה סנייב במדליית זהב בקפיצה משולשת בשיא עולם חדש של 17.39 מטר שניקבע בקפיצה השישית והאחרונה, לפני נלסון פרודנסיו מברזיל (17.27 מטר) וג'וזפה ג'נטילה מאיטליה (17.22 מטר). השיא העולמי בתחרות זו נשבר חמש פעמים על ידי שלושת הקופצים. בקפיצה השלישית הוא קבע את השיא העולמי הראשון שלו בתוצאה של 17.23 מטר.
ביוגרפיה > אלוף אירופה

באליפות אירופה באתלטיקה שנערכה באתונה, יוון בשנת 1969 זכה סנייב במדליית זהב בקפיצה משולשת בתוצאה של 17.34 מטר, לפני זולטן ציפרה מהונגריה (16.85 מטר) וקלאוס ניומן ממזרח גרמניה (16.68 מטר).
באולימפיאדת מינכן (1972) זכה סנייב במדליית זהב בקפיצה משולשת פעם שנייה ברציפות, בתוצאה של 17.35 מטר לפני ירג דרמל ממזרח גרמניה (17.31 מטר) ופרודנסיו (17.05 מטר).
בתחרות שנערכה בסוחומי ב-19 באוקטובר אותה שנה, שיפר סנייב בקפיצה משולשת את השיא העולמי והעמיד אותו על תוצאה של 17.44 מטר.
באליפות אירופה באתלטיקה שנערכה ברומא, איטליה בשנת 1974 זכה סנייב במדליית זהב בקפיצה משולשת בתוצאה של 17.23 מטר, לפני קרול קורבו מרומניה (16.68 מטר) ואנדריי סונטאג מפולין (16.61 מטר).
באולימפיאדת מונטריאול (1976) זכה סנייב במדליית זהב בקפיצה משולשת פעם שלישית ברציפות, בתוצאה של 17.29 מטר, לפני ג'יימס באטס מארצות הברית (17.18 מטר), שיאן העולם ז'ואאו קארלוס דה אוליווירה מברזיל (16.90 מטר) ושיאן העולם בעבר פדרו פרז מקובה (16.81 מטר).
באולימפיאדת מוסקבה (1980) זכה סנייב במדליית כסף בקפיצה משולשת בתוצאה של 17.24 מטר, אחרי בן ארצו יאק אודמיי (17.35 מטר) ולפני ז'ואאו קארלוס דה אוליווירה (17.22 מטר).
תארים והישגים

בסך הכל קבע סנייב שלושה שיאי עולם, זכה בארבע מדליות אולימפיות, מהן שלוש זהב ואחת כסף, פעמיים אלוף אירופה, שש פעמים אלוף אירופה באולם (1970, 1971, 1972, 1975, 1976, ו-1977) ושמונה פעמים אלוף ברית המועצות בקפיצה משולשת (1971-1968, 1975-1973 ו-1978).
נפטר ב-3 בינואר 2022.
שיאים אישיים

קפיצה משולשת: 17.44 מטר (1972) שיא עולם
Heathen Chemistry

Heathen Chemistry הוא אלבום האולפן החמישי של להקת הרוק האנגלית אואזיס. הוא שוחרר ב-1 ביולי 2002. זהו אלבומם הראשון של אואזיס שהוקלט עם הגיטריסט ג'ם ארצ'ר והבסיסט אנדי בל, שהצטרפו ללהקה לאחר שהעבודה על האלבום הקודם Standing on the Shoulder of Giants הושלמה. האלבום יתגלה גם כאלבום האחרון בו התופף המתופף הוותיק של הלהקה, אלן ווייט, שעזב בתחילת 2004, כאשר נואל גלאגר טען כי מחויבותו של ווייט ללהקה אינה מספקת.
האלבום נמכר ביותר מחמישה מיליון עותקים בעולם.
הקלטה

האלבום הוקלט בין שנת 2001 לתחילת 2002 והוא האלבום הראשון של אואזיס בו תרמו שאר חברי הלהקה לכתיבה מלבד כותב השירים הראשי נואל גלאגר.
אף על פי שרוב הקלטות הנגינה הושלמו עד סוף 2001, האלבום התעכב ללא צורך בגלל סולן הלהקה, ליאם גלאגר, אשר היה מרוכז בהרגלי השתייה שלו.
למרות החסרונות והתהליך הארוך, נואל דווקא היה בטוח כי זהו האלבום השני הטוב ביותר שלהם (אחרי Definitely Maybe).
שחרור

כשלושה חודשים לפני צאת האלבום, הודלפו כל 11 השירים לאינטרנט.
האלבום מכר כמיליון עותקים בבריטניה, והיה פלטינה משולשת מוסמכת, ו-154,000 עותקים בארצות הברית. עם שחרורו, Heathen Chemistry עבר היישר למקום הראשון בבריטניה, אם כי היא הצליח גם די טוב בארצות הברית ונכנס רק למספר 23.
הוא היה האלבום הנמכר ביותר ב-2002 בבריטניה עם קצת יותר מ-800,000 עותקים שנמכרו.
רשימת שירים

| מס' | שם | משך |
| --- | --- | --- |
| 1. | The Hindu Times  | 3:46 |
| 2. | Force of Nature  | 4:51 |
| 3. | Hung in a Bad Place  | 3:28 |
| 4. | Stop Crying Your Heart Out  | 5:03 |
| 5. | Songbird  | 2:07 |
| 6. | Little by Little  | 4:52 |
| 7. | A Quick Peep  | 1:17 |
| 8. | (Probably) All in the Mind  | 4:02 |
| 9. | She Is Love  | 3:09 |
| 10. | Born on a Different Cloud  | 6:08 |
| 11. | Better Man (מכיל את הרצועה הסודית "The Cage" שמתחילה ב-33:13)   | 38:02 |
מיקומי שיא

|   ‏‏‏  מצעדים שבועיים (2002)> מדינה |   ‏‏‏  מצעדים שבועיים (2002)> מצעד |   ‏‏‏  מצעדים שבועיים (2002)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 1 |
|  גרמניה | GfK – טופ 100 | 4 |
|  דנמרק | היטליסטן | 8 |
|  הולנד | מצעד 100 האלבומים ההולנדיים | 32 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 16 |
|  ספרד | PROMUSICAE | 12 |
|  פולין | ZPAV | 27 |
|  פינלנד | המצעדים הפיניים הרשמיים | 5 |
|  צרפת | SNEP | 8 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 4× פלטינה | 1,200,000 |
סיכום
| בכל העולם | — | 1,200,000 |
הערות שוליים

↑  Oasis – Heathen Chemistry, BPI (באנגלית)
| --- | --- |
בקרת זהויות :  MusicBrainz release group: 0846b9e1-76ed-3554-9c26-0e67c84bedc6
Follow God

Follow God הוא סינגל שהוקלט על ידי הראפר האמריקאי קניה וסט, מתוך אלבום האולפן התשיעי שלו, Jesus Is King. השיר יצא לאור ב-8 בנובמבר 2019, כסינגל הראשון מתוך האלבום, על ידי חברות התקליטים GOOD Music ודאף ג'אם. השיר הופק על ידי וסט, BoogzDaBeast וקסלנס, ונכתב על ידם לצד אהרון באטס.
השיר כולל בתוכו דגימה של השיר "Can You Lose by Following God", של להקת הגוספל וול תרות'.
רקע והפקה

וסט הפיק את השיר יחד עם קסלנס ו-BoogzDaBeast. וסט עבד קודם לכן עם BoogzDaBeast באלבומו המשותף עם קיד קאדי, Kids See Ghosts. שם השיר נחשף לראשונה ב-27 בספטמבר 2019, כשאשתו של וסט, קים קרדשיאן, פרסמה את רשימת הרצועות הסופית של Jesus Is King בעמוד הטוויטר שלה. בהמשך, הציג וסט את השיר בהאזנת הבכורה לאלבום בפורום שבקליפורניה ב-23 באוקטובר של אותה השנה.
השיר מכיל דגימה מתוך שירם של להקת הגוספל וול תרות', "Can You Lose By Follow God", משנת 1969. האחים קלווין וקרטיס יובנקס, שכתבו את השיר, קיבלו קרדיט ככותבים של "Follow God". השיר היה אחד משלושת השירים שגרמו לעיכוב צאתו של האלבום Jesus Is King, עקב שינויים מרובים.
וידאו קליפ

הווידאו קליפ של השיר בוים על ידי ג'ייק שרייר וצולם בחווה של וסט בויומינג. הקליפ הוא הקליפ הראשון של וסט בו הוא מופיע יחד עם אביו ריי. אשתו של וסט קים קרדשיאן שיתפה תצוגה מקדימה של הקליפ באמצעות "סטורי" בעמוד האינסטגרם שלה ב-6 בנובמבר 2019, אם כי תאריך יציאתו טרם נודע אז. באותו יום, שכר וסט חנות ברברי בניו יורק לצורך הקרנה פרטית של הקליפ, בה השתתפו חבריו של וסט, הראפרים טיילר, דה קריאייטור ואייסאפ רוקי. הקליפ פורסם בערוץ היוטיוב של וסט ב-7 בנובמבר, ובסמוך לכך פורסם גם בטוויטר שלו. השיר היה לשיר הראשון מתוך האלבום Jesus Is King לו פורסם וידאו קליפ.
הצלחה

בטרם צאתו כסינגל, הופיע השיר לראשונה במצעד הבילבורד הוט 100 במקום השביעי, ובכך היה השיר במיקום הגבוה ביותר במצעד מתוך האלבום Jesus Is King. השיר היה לשיר ה-18 של וסט שהגיע לעשירייה הפותחת במצעד, ולשמיני שלו שהגיע היישר אל העשירייה הפותחת. השיר צבר כ-34 מיליון זרמים ומכר 8,000 עותקים דיגיטליים בשבוע הראשון שלו.
ב-20 ביולי 2020, קיבל השיר את מעמד הפלטינה מאיגוד תעשיית ההקלטות האמריקאי. ב-14 באוקטובר 2020, זכה השיר בקטגוריות "השיר הנוצרי המוביל" ו"שיר הגוספל המוביל" בטקס פרסי המוזיקה של בילבורד 2020.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 29 |  |
|  אוסטרליה | מצעד הסינגלים האוסטרלי | 7 |  |
|  איסלנד | הפלייליסט | 12 |  |
|  איטליה | מצעד הסינגלים האיטלקי | 53 |  |
|  אירלנד | מצעד הסינגלים האירי | 5 |  |
|  אסטוניה | אסטי טיפ-40 | 9 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי ה-R&B\היפ הופ | 3 |  |
|  ארצות הברית | מצעד השירים הקצביים | 17 |  |
|  ארצות הברית | רולינג סטון טופ 100 | 2 |  |
|  ארצות הברית | מצעד השירים הנוצריים | 1 |  |
|  ארצות הברית | מצעד שירי הגוספל | 1 |  |
|  דנמרק | היטליסטן | 11 |  |
|  הולנד | מצעד 40 הסינגלים ההולנדיים | 40 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד שירי ה-R&B | 2 |  |
|  יוון | IFPI Greece | 22 |  |
|  לטביה | לטביה טופ 40 | 4 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 28 |  |
|  פורטוגל | מצעד הסינגלים הפורטוגזי | 14 |  |
|  צ'כיה | ČNS IFPI | 18 |  |
|  צרפת | SNEP | 54 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 14 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הנוצריים | 21 |  |
|  ארצות הברית | מצעד שירי הגוספל | 2 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
סיכום
| בכל העולם | — | 400,000 |
יאניס לוסיס

יאניס לוסיס (בלטבית: Jānis Lūsis; ‏19 במאי 1939 – 29 באפריל 2020) היה אתלט סובייטי-לטבי. אלוף אולימפי (מקסיקו סיטי 1968), בעל 3 מדליות מ-3 אולימפיאדות, 4 פעמים ברציפות אלוף אירופה ושיאן עולם בהטלת כידון.
ביוגרפיה

לוסיס נולד בילגבה. שבלטביה.
באליפות אירופה באתלטיקה שנערכה בבלגרד, לשעבר יוגוסלביה בשנת 1962 זכה לוסיס במדליית זהב בהטלת כידון בתוצאה של 82.04 מטר, לפני האלוף האולימפי ויקטור ציבולנקו מברית המועצות (77.92 מטר) וולדיסלב ניקיצ'וק מפולין (77.66 מטר).
באולימפיאדת טוקיו (1964) זכה לוסיס במדליית ארד בהטלת כידון בתוצאה של 80.57 מטר, אחרי פאולי נבלה מפינלנד (82.66 מטר) וגרגריי קולצ'אר מהונגריה (82.32 מטר).
באליפות אירופה באתלטיקה שנערכה בבודפשט, הונגריה בשנת 1966 זכה לוסיס במדליית זהב בהטלת כידון פעם שנייה ברציפות בתוצאה של 82.04 מטר, לפני ולדיסלב ניקיצ'וק (81.76 מטר) וגרגריי קולצ'אר (80.54 מטר).
ביוגרפיה > שיאן עולם

בתחרות שנערכה בסאריארווי, פינלנד ב-23 ביוני 1968 קבע לוסיס בהטלת כידון שיא עולם חדש של 91.98 מטר, שיפור לשיא בן 4 שנים של טריה פדרסן מנורווגיה (91.72 מטר). שיא זה החזיק מעמד כשנה ונשבר על ידי יורמה קינונן מפינלנד (92.70 מטר).
ביוגרפיה > אלוף אולימפי

אל אולימפיאדת מקסיקו סיטי (1968) הגיע לוסיס כשיאן עולם והמועמד המוביל לניצחון. במשחקים עצמם הוא זכה במדליית זהב בהטלת כידון בשיא אולימפי חדש של 90.10 מטר, לפני יורמה קינונן (88.58 מטר) וגרגריי קולצ'אר (87.06 מטר)
באליפות אירופה באתלטיקה שנערכה באתונה, יוון בשנת 1969 זכה לוסיס במדליית זהב בפעם השלישית ברציפות בהטלת כידון בתוצאה של 91.52 מטר, לפני פאולי נבלה (89.58 מטר) ויאנוש שידואו מפולין (82.90 מטר).
באליפות אירופה באתלטיקה שנערכה בהלסינקי, פינלנד בשנת 1971 זכה לוסיס בפעם הרביעית ברציפות בהטלת כידון בתוצאה של 90.68 מטר, לפני בן ארצו יאניס דונין (85.30 מטר) וולפגנג הניש ממזרח גרמניה (84.22 מטר).
בתחרות שנערכה בסטוקהולם, שוודיה ב-6 ביולי 1972 החזיר לעצמו לוסיס בהטלת כידון את שיא העולם בתוצאה של 93.80 מטר. שיא זה החזיק מעמד כשנה ונשבר על ידי קלאוס וולפרמן ממערב גרמניה (94.08 מטר).
אף על פי שהגיע מוכן לאולימפיאדת מינכן (1972) זכה לוסיס במדליית כסף בהטלת כידון בתוצאה של 90.46 מטר, בסך הכל 2 ס"מ פחות מקלאוס וולפרמן שזכה במדליית זהב בשיא אולימפי חדש של 90.48 מטר ולפני ביל שמידט מארצות הברית (84.42 מטר) הוא לא הצליח להגן על תוארו. הפסד זה היה הפער הקטן ביותר, בתחרויות הטלת כידון, במשחקים האולימפיים עד לאותה עת.
באולימפיאדת מונטריאול (1976) סיים לוסיס במקום שמיני בהטלת כידון בתוצאה של 80.26 מטר.
לאחר שפרש מספורט תחרותי החל לוסיס לאמן אתלטיקה. הוא נישא לאלווירה אוזולינה, אלופה אולימפית בהטלת כידון מרומא 1960. בנם ולדמר לוסיס אף הוא מטיל כידון מצטיין שהשתתף בשתי אולימפיאדת ובשתי אליפות עולם.
תארים והישגים

בשנים 1971 ו-1972 קבע לוסיס את תוצאת השנה בעולם, בהטלת כידון (90.68 מטר ושיא עולם-93.80 מטר, בהתאמה).
בשנת 1987 התאחדות האתלטיקה הבינלאומית (IAAF) בחרה בלוסיס כמועמד לזורק כידון הגדול ביותר בעולם, בכל הזמנים.
שיאים אישיים

הטלת כידון: 93.80 מטר (1972) שיא עולם
הערות שוליים

↑  80 gadu vecumā aizsaulē devies leģendārais latviešu šķēpmetējs Jānis Lūsis, TVNET Sports, ‏29 באפריל 2020 (בלטבית)
| --- | --- |
בקרת זהויות :  GND: 1209555077  World Athletics: 14347781  LNB: 000131484  VIAF: 305130609   WorldCat (עם VIAF): 305130609
גבריאל מור

גבריאל מור (באנגלית: Gabriel Moore;‏ 1 בינואר 1785 –  6 באוגוסט 1844) היה פוליטיקאי אמריקאי, שכיהן כמושל אלבמה החמישי בשנים 1829–1831.
ביוגרפיה

גבריאל מור נולד במחוז סטוקס שבקרוליינה הצפונית, למשפחה ממוצא אנגלי וצרפתי. ב-1810 הוא עבר להאנטסוויל שבאלבמה. מור כיהן אז כחבר בבית המחוקקים של הטריטוריה, וב-1821 נבחר לבית הנבחרים של ארצות הברית. ב-1827 הוא נבחר לכהונה נוספת בבית הנבחרים. מור היה הנציג השני של אלבמה בבית הנבחרים והנציג הראשון של מחוז הבחירה הראשון לקונגרס של המדינה. הוא היה אחד מארבעת המתמודדים בבחירות וניצח לאחר שזכה ב-67.57 אחוזים מקולות הבוחרים. ב-1823 הוא היה המועמד היחיד מטעם מחוז הבחירה וזכה בכל 3,304 הקולות. בבחירות של 1825 הוא היה אחד משני המועמדים כאשר התמודד מול קלמנט קומר קליי וניצח אותו לאחר שזכה ב-71.12 אחוזים מהקולות.
ב-1829 התמודד מור בבחירות על משרת מושל אלבמה ללא יריב שניצב מולו וייצג את סיעת הג'קסונים במפלגה הדמוקרטית. ב-1831, לאחר שחלפו שנתיים מתוך תקופת כהונתו בת ארבע השנים, הוא התפטר כדי להתמודד בבחירות לסנאט של ארצות הברית. בעקבות התפטרותו הוא הוחלף בנשיא הסנאט של אלבמה, סמואל מור (לא היו קשרי משפחה בין השניים).
תקופת כהונתו של מור בסנאט הייתה מוצלחת והוא שירת בו שש שנים לצד ויליאם רופוס קינג. בבחירות של 1837 הוא נוצח על ידי ג'ון מקינלי, שקדם לו בכהונה בסנאט. לאחר תום כהונתו בסנאט עבר מור ב-1843 להתגורר ליד אגם קאדו שבטקסס.
גבריאל מור נפטר בביתו ב-6 באוגוסט 1844. הוא נטמן בחלקת הקבר המשפחתית שבקאדו.
הערות שוליים

↑  "Moore, Gabriel". OurCampaigns. נבדק ב-14 ביוני 2020. {{cite web}}:  (עזרה)
| --- | --- |
בקרת זהויות :  GND: 1175407607  ISNI: 0000 0000 5112 8996  LCCN: nr92039357  SNAC: w6t1686w  US Congress: M000898  VIAF: 29401030   WorldCat (עם VIAF): 29401030
U15 (אוניברסיטאות בגרמניה)
ראו גם

TU9
רשת אוטרכט
קבוצת קוימברה
הערות שוליים

↑  German U15: German research universities join forces to promote their interests, U15, Press, News from Feb 28, 2013.
↑  GERMANU15, Startseite, Aktivitäten,Publikationen.
↑  GERMANU15, Über U15, Startseite, Mitgliederversammlung.
↑  GERMANU15, Startseite, Über U15, Profil.
↑  U15, International, Shanghai Statement.
↑  U15, International, Tokyo Statemen.
↑  U15, International, Sorbonne Declaration.
↑  GERMANU15, Startseite, Mitglieder (אורכב 31.01.2020 בארכיון Wayback Machine).
| U15 (אוניברסיטאות בגרמניה) |
| --- | --- | --- |
|  | בון • ברלין • גטינגן • הומבולדט • היידלברג • המבורג • וירצבורג • טיבינגן • לייפציג • מיינץ • מינכן • מינסטר • פרייבורג • פרנקפורט • קלן |  |
ויקטור צ'וקרין

ויקטור איבנוביץ' צ'וקרין (באוקראינית: Віктор Іванович Чукарін; ‏9 בנובמבר 1921 - 25 באוגוסט 1984) היה מתעמל סובייטי, הראשון מבין גדולי המתעמלים של ברית המועצות. אלוף אולימפי כולל בתחרות קרב-רב אישי פעמיים ברציפות (הלסינקי 1952 ומלבורן 1956), בעל 11 מדליות, מהן 7 זהב, 3 כסף ו-1 ארד ואלוף עולם (1954) בעל 4 מדליות מהן 3 זהב ו-1 ארד.
צ'וקרין מדורג במקום 15 בהיסטוריה מבין כל הספורטאים ובמקום 6 מבין כל המתעמלים, במניין מדליות הזהב שצבר (7). מדורג במקום 17 בהיסטוריה מבין כל הספורטאים ובמקום 8 מבין כל המתעמלים, במניין המדליות שצבר (11).
ביוגרפיה

צ'וקרין נולד בקרסנוארמייסקה, שבחצי האי קרים. הוא לחם ביחידת ארטילריה בצבא האדום בתקופת מלחמת העולם השנייה. הוא נלקח בשבי ושהה במשך 4 שנים במחנה ריכוז סנדבוסטל שבסקסוניה התחתונה (צפון גרמניה) בין המבורג לברמן.
ביוגרפיה > אלוף אולימפי

למרות גילו המבוגר יחסית, בן 31, זכה צ'וקרין באולימפיאדת הלסינקי (1952) ב-6 מדליות, מהן 4 זהב ו-2 כסף והיה לספורטאי המצטיין במשחקים אלו. מדליית זהב בתחרות הקרב-רב אישי לפני בן ארצו גרנט שאגיניאן ויוזף שטלדר משווייץ, בתחרות הקבוצתית, בתרגיל על סוס הקפיצות ועל סוס הסמוכות.  מדליות כסף בתרגיל על המקבילים ועל הטבעות. נוסף לכך, הוא סיים במקום חמישי בתרגיל על המתח ובמקום 29 בתרגיל הקרקע.
ביוגרפיה > אלוף עולם

באליפות העולם בהתעמלות שנערכה ברומא, איטליה בשנת 1954 זכה צ'וקרין ב-4 מדליות, מהן 3 זהב ו-1 ארד. מדליות זהב בתחרות הקרב-רב אישי, בצוותא עם בן ארצו ולנטין מורטוב ולפני גרנט שאגיניאן, בתחרות הקבוצתית ובתרגיל על המקבילים ומדליית ארד בתרגיל על סוס הסמוכות.
באולימפיאדת מלבורן (1956) זכה צ'וקרין ב-5 מדליות, מהן 3 זהב, 1 כסף ו-1 ארד. מדליות זהב, בתחרות הקרב-רב אישי הוא הגן על תוארו, לפני טקאשי אונו מיפן ובן ארצו יורי טיטוב, בתחרות הקבוצתית ובתרגיל על המקבילים. מדליית כסף בתרגיל הקרקע ומדליית ארד בתרגיל על סוס הסמוכות. נוסף לכך, הוא סיים במקום רביעי בתרגיל על המתח ובמקום שביעי על סוס הקפיצות ועל הטבעות.
לאחר סיום הקריירה עבד צ'וקרין כמאמן התעמלות בעיר לבוב. הוא נפטר ב-25 באוגוסט 1984 בלבוב.
תארים והשגים

בשנת 2009 זכה צ'וקרין להיכלל בהיכל התהילה הבינלאומי בהתעמלות.
הערות שוליים

↑  ויקטור צ'וקרין באתר היכל התהילה הבינלאומי בהתעמלות
| --- | --- |
בקרת זהויות :  NKC: osa2017958076  VIAF: 1602150203814503250002   WorldCat (עם VIAF): 1602150203814503250002
קואלה לומפור

קוּאלה לוּמפּוּר (במלאית: Kuala lumpur, בכתב ג'אווי: کوالا لومڤور; בסינית: 吉隆坡; בטמילית: கோலாலம்பூர் – "מפגש נהרות בוצי") היא בירת מלזיה והגדולה שבעריה. העיר מאכלסת כ-1.9 מיליון תושבים (מפקד 2020) וכ-5.7 מיליון במטרופולין (נכון לשנת 2010) ומשתרעת על פני 242.7 קמ"ר. קואלה לומפור היא גם טריטוריה פדרלית, אחת משלוש הטריטוריות הפדרליות של מלזיה, לצד 13 מדינות משנה נוספות המרכיבות את המדינה.
העיר היא מקום מושבו של הפרלמנט המלזי וכן מקום מגוריו הרשמי של ה-יאנג די-פרטואן אגונג (התואר של השליט העליון של מלזיה). העיר הייתה לביתם של הרשות המבצעת והרשות השופטת של הממשל הפדרלי אך הן הועברו בשל צפיפות יתר האוכלוסייה לעיר הצעירה פוטרג'איה השוכנת כ-25 ק"מ מדרום לקואלה לומפור ב-1999.
העיר מדורגת כעיר עולם מסוג אלפא וככזו היא המרכז התרבותי והכלכלי של מלזיה, הנמנית בין אזורי המטרופולין בעלי הצמיחה הגבוהה ביותר במדינה בשיעורי האוכלוסייה והכלכלה. קואלה לומפור דורגה במקום ה-48 ברשימת הערים הגלובליות של המגזין האמריקאי "מדיניות החוץ" ודורגה במקום ה-67 ברשימת הערים הגלובליות לחדשנות חברתית וכלכלית במדד חדשנות הערים של סוכנות החדשנות 2thinknow. בנוסף, העיר הוכרזה על ידי תאגיד שווייצרי כאחת משבע הערים המופלאות של העולם ב-2014.